ПРОТОКОЛ № 20
от заседанието на Комисия по правни и институционални въпроси към Пленума на Висшия съдебен съвет, 
проведено на  12 юни 2017 г.

Днес, 12 юни 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА- отсъства
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

	    -  Информация от Висшия съдебен съвет по изпълнение на мерките от Плана за действие за изпълнение на препоръките от доклада на Европейската комисия от януари 2017 г. в рамките на механизма за сътрудничество и оценка.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Проект на решение за командироване на Деница Вълкова – председател на Апелативен съд гр. Бургас, за участие в курс за обучение на тема „Съдебни технологии: от край до край“, който ще се проведе в периода 10-14 юли 2017 г. в Сингапур.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА КОМАНДИРОВА Деница Вълкова – председател на Апелативен съд гр. Бургас, за участие в курс за обучение на тема „Съдебни технологии: от край до край“, за периода 8-16 юли 2017 г. в Сингапур.
1.2. Разходите за нощувки и дневни пари са за сметка на организаторите.
1.3. Пътните разходи и разходите за медицинска застраховка са за сметка на Висшия съдебен съвет.
1.4. ИЗПРАЩА преписката на "Бюджет и финанси", по компетентност.
1.5. Предложението да се внесе в заседание на Пленума на ВСС, насрочено за 15.06.2017 г.

ДОПЪЛНИТЕЛНИ ТОЧКИ:

	          8. ОТНОСНО: Информация от Висшия съдебен съвет по изпълнение на мерките от Плана за действие за изпълнение на препоръките от доклада на Европейската комисия от януари 2017 г. в рамките на механизма за сътрудничество и оценка.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

		8.1. ПРИЕМА ЗА СВЕДЕНИЕ информацията от Висшия съдебен съвет по изпълнение на мерките от Плана за действие за изпълнение на препоръките от доклада на Европейската комисия от януари 2017 г. в рамките на механизма за сътрудничество и оценка 

II. ПУБЛИЧНА КОМУНИКАЦИЯ:

2. ОТНОСНО:  Писмо от административния ръководител на Административен съд - Хасково относно проведен „Ден на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ

Р Е Ш И:

2.1. Приема за сведение писмото от административния ръководител на Административен съд - Хасково относно проведен „Ден на отворените врати“.
2.2. Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

     3. ОТНОСНО: Писмо от административния ръководител на Административен съд - Враца относно проведен „Ден на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	3.1. Приема за сведение писмото от административния ръководител на Административен съд - Враца относно проведен „Ден на отворените врати“.
3.2. Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

III. ПРАВНИ ВЪПРОСИ:

4. ОТНОСНО: 	Доклад за прилагането на закона и за дейността на административните съдилищата през 2016 г.

Комисията по правни въпроси предлага на Висшия съдебен съвет да вземе следното решение:

ПРОЕКТ

ПЛЕНУМЪТ НА ВИСШИЯТ СЪДЕБЕН СЪВЕТ
Р Е Ш И :

	4.1. На основание чл.30, ал.2, т.4 от Закона за съдебната власт ИЗСЛУШВА председателя на Върховния административен съд – Георги Колев и ПРИЕМА  доклада за прилагането на закона и за дейността на административните съдилища през 2016 г.
4.2. На основание чл.30, ал.2, т. 11 от Закон за съдебната власт ВНАСЯ в Народното събрание Доклад за прилагането на закона и за дейността на административните съдилища през 2016 г.

5. ОТНОСНО: Молба от д-р Мария Лекова, съдебен помощник в Районен съд гр.Враца.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. Подкрепя становището на Комисия „Съдебна администрация“ по протокол № 18 от 7 юни 2017 г., че поставения въпрос в молбата на д-р Мария Лекова е от компетентността на председателя на Районен съд гр. Враца съгласно разпоредбите на чл. 80 от Закона за съдебната власт и Правилника за администрацията в съдилищата.
	5.2. Решението по т. 5.1 да се изпрати на д-р Мария Лекова.

6. ОТНОСНО: Законопроект за изменение и допълнение на Административнопроцесуалния кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ВЪЗЛАГА на Светла Петкова и Юлия Ковачева да изготвят становище в двуседмичен срок във връзка с предоставения законопроект за изменение и допълнение на Административнопроцесуалния кодекс.
6.2. ИЗПРАЩА представения законопроект за изменение и допълнение на Административнопроцесуалния кодекс на председателите на административните съдилища, за да изразят становище по него в двуседмичен срок.

7. ОТНОСНО: Обсъждане на приложението на разпоредбата на чл. 186, ал. 2 от Закона за съдебната власт /ЗСВ/, във вр. с чл. 19а от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ВНАСЯ материалите за разглеждане	в заседанието на Пленума на ВСС за обсъждане на предложения за изменение на Закона за съдебната власт, насрочено на 22.06.2017 г. 

                                                                    ПРЕДСЕДАТЕЛ
                                                                    НА КОМИСИЯТА:	/П/	     
             ЮЛИАНА КОЛЕВА